A. **INFORMAŢII DESPRE APLICANT**

|  |  |
| --- | --- |
| Numele instituţiei/unităţii de învăţământ aplicante: | Liceul Național de Informatică |
| Adresa completă | B-dul Iuliu Maniu, nr. 39-41, Arad |
| Nr. de telefon/fax | 0257/253 968 |
| Site şi adresă poştă electronică | [www.lniarad.ro](http://www.lniarad.ro)  ??? |
| Coordonatori | Groza Mirela, profesor, 0723 128 313  Jurca Floarea, profesor, 0740 204 154 |

B. **INFORMAŢII DESPRE PROIECT**

B.1. **Titlul proiectului**: Concurs Județean Interdisciplinar “**L**earning **N**ew **I**nformation”

B.2. Precizați **tipul activității principale** din cadrul proiectului: Concurs Județean Interdisciplinar

B.3. **Domeniul** în care se încadrează proiectul: Domeniul interdisciplinar

B4: **Ediţia nr. 2**

B5. **Locul și perioada de desfășurare a activității principale:** participare directă, Liceul Național de Informatică Arad, perioada 28.03 2025

**Descrierea activităţii principale**: Concursul județean se va defășura prin participare directă, în 28.03.2025. Elevii și cadrele didactice coordonatoare vor primi premii și diplome de participare, iar Resursele Educaționale Deschise realizate de aceștia vor fi publicate în biblioteca digitală creată pe site-ul școlii noastre în ediția precedentă.

**Argument justificare, context (analiză de nevoi):**

Resursele Educaționale Deschise au adus și vor aduce multiple beneficii importante în educație. Ele au un caracter inovativ pentru că pot elimina granițele cauzate de poziția geografică, vârstă și chiar posibilitățile financiare, oferind acces deschis la diverse și numeroase aplicații și materiale create de mii de alți profesori. Posibilitatea ca elevii să învețe nu numai cum să utilizeze aceste resursele educaționale deschise (RED), ci și cum să organizeze și să proiecteze o astfel de resursă ar fi un beneficiu real pentru ei. Această acțiune de schimbare de roluri, de la utilizatori de resurse la creatori de resurse poate avea un impact pozitiv asupra învățării lor și poate depăși zidurile sălii de clasă, prin publicarea în mediul digital a resurselor create de elevi. Totodată există o nevoie din ce în ce mai mare de a alfabetiza societatea despre conceptul Resurselor Educaționale Deschise, a drepturilor de autor, a rețelelor sociale și învățării în rețea ca o abilitate fundamentală.

Elevii, pornind de la revizuire unor aplicații digitale de pe site-uri specializate, prin modificări mici și completări pot ajunge la crearea integrală a unor resurse cu scopul de a sprijini învățarea colegilor lor. Elevii pot produce aplicații digitale, videoclipuri, fișire text, imagine, sunet, hărți interactive sub îndrumarea unui profesor coordonator. Rolul profesorului este de a coordona din punct de vedere pedagogic și didactic crearea resursei.

Motivația și atitudinile elevilor față de învățare se va îmbunătăți, dacă ei participă activ la realizarea unor RED-uri. Totodată, prin crearea unui Resurse se pot dezvolta toate competențele cheie necesare secolului XXI (de exemplu, comunicare, lucru în echipă, alfabetizare tehnică, gândire creativă, planificare) și să obțină cunoștințe teoretice, deprinderi practice corelate cu disciplina pentru care creează resursa.

**Scopul proiectului:** Crearea și distribuirea de resurse educaționale deschise de către elevi, stimulând inovația, creativitatea, originalitatea și diversitatea în domenii interdisciplinare.

**Descrierea grupului ţintă** căruia i se adresează proiectul: elevi de gimnaziu și elevi de liceu.